**Ivan Stevo Krajačić** (Poljane, kod Nove Gradiške, 29. avgust 1906 — Zagreb, 10. septembar 1986) je bio hrvatski komunist, prvi načelnik OZNE, predsjednik Sabora NR Hrvatske od 1963. do 1967.

Učesnik Španskog građanskog rata i Narodnooslobodilačke borbe, društveno-politički radnik SFRJ i narodni heroj Jugoslavije.

Biografija
----------

Rođen je 29. avgusta 1906. godine u selu Poljane, kod Nove Gradiške. Potiče iz mnogočlane, siromašne seljačke porodice. Pošto nije imao sredstava za školovanje, 1925. godine se zaposlio u rudniku Lešljani. Krajem 1925. godine, završio je zanat alatnog mehaničara, a 1926. godine je položio ispit za ložača i rukovodioca stabilnih mašina. Tokom rada u rudniku i kasnije na zanatu, uključio se u omladinski radnički pokret.

Godine 1927. je otišao odsluženje vojnog roka. Vojsku je služio u Glavnoj auto-komandi u Beogradu. Zbog čitanja opozicione štampe i širenja prokomunističkih ideja među vojnicima, bio je nekolko puta disciplinski kažnjavan.

Posle odsluženja vojnog roka, 1928. godine, došao je u Zagreb, gde se zaposlio u radionici Jugoslovenskih državnih železnica (JDŽ). Iste godine upoznao je Josipa Broza Tita, tada političkog sekretara Mesnog komiteta KPJ za Zagreb.

Godine 1931. primljen je u Savez komunističke omladine Jugoslavije (SKOJ). Početkom 1933. godine je uhapšen, ali je zbog nedostatka dokaza pušten posle dvadeset dana. Zbog dobrog držanja pred policijom, odmah posle izlaska iz zatvora primljen je u članstvo Komunističke partije jugoslavije (KPJ). Tada je dobio ilegalno ime **Stevo**, koje mu je ostalo nadimak do kraja života. Godine 1934. postao je član Mesnog komiteta KPJ za Zagreb, a 1935. član Pokrajinskog komiteta KPJ za Hrvatsku.

### Španski građanski rat

Zbog velikih partijskih provala u Hrvatskoj 1936. godine Stevo je, po odluci PK KPJ za Hrvatsku, bio određen da ide na obuku u Sovjetski Savez. Ali zbog izbijanja Španskog građanskog rata, Krajačić umesto u SSSR odlazi u Španiju. Kao borac bataljona „Čapajev", Trinaeste internacionalne brigade, ranjen je u bici kod Teruela, krajem 1936. godine. Imao je čin kapetana Španske republikanske armije.

Zajedno sa Stevom, u Španiji se borio i njegov rođeni brat Marijan (kasnije ubijen u logoru Stara Gradiška). 

Posle sloma španske republike, 1939. godine, Stevo je sa ostalim jugoslovenskim dobrovoljcima, našao u francuskim logorima. U logoru je ostao oko mesec dana, kada, po partijskoj direktivi, s tuđim pasošem napušta logor i ilegalno došao u Jugoslaviju. Po dolasku u Zagreb, Stevo se ponovo zaposlio u radionici Jugoslovenskih državnih železnica i izabran je u članstvo Centralnog komiteta Komunističke partije Hrvatske.

### Narodnooslobodilački rat

Okupacija Kraljevine Jugoslavije i proglašenje ustaške Nezavisne Države Hrvatske, aprila 1941. godine, zatekli su ga u Zagrebu. Jula 1941. godine odlazi u Zemun, gde organizuje diverzantske akcije, ali se po naređenju CK KPH, vraća se u okupirani Zagreb.

Tokom 1942. godine Stevo se povezao sa pojedincima koji su zauzimali velike položaje u Nezavisnoj Državi Hrvatskoj i organizovao je obaveštajnu mrežu, koja je tokom celog rata davala Vrhovnom štabu NOV i POJ dragocene podatke. Takođe se povezao i s ličnostima iz kulturnog i javnog života i uključuje ih u Narodnooslobodilački pokret Jugoslavije. U vreme svog ilegalnog boravka u Zagrebu, Stevo je postavljen za komandanta Druge (zagrebačke) operativne zone. Sredinom 1942. godine, zajedno s Ivom Lolom Ribarom, je organizovao prebacivanje dr Ivana Ribara na oslobođenu teritoriju, gde zajedno s njim i oni odlaze. Neposredno posle svog dolaska na oslobođenu teritoriju Josip Broz Tito ga ponovo šalje u Zagreb, da nastavi rad na obaveštajnoj službi.

Početkom septembra 1943. godine, kada mu je zapretila opasnost od hapšenja, napušta Zagreb i odlazi u Otočac, gde se u to vreme nalazio ZAVNOH i predsednik AVNOJ-a dr Ivan Ribar. Neposredno posle Stevinog dolaska ustaše su napale Otočac. Stevo zajedno sa Jakovom Blaževićem organizuje uspešno odbranu ZAVNOH-a, u borbama na raskrsnici za Senj, gde je branjena odstupnica članovima ZAVNOH-a, teško je ranjen.

Godine 1944. na poziv Centralnog komiteta Komunističke partije Jugoslavije, odlazi na ostrvo Vis, kao organizacioni sekretar CK KPH. Pri povratku s Visa, u blizini Vrginmosta, se srušio avion u kojem se nalazio zajedno sa Rendolfom Čerčilom (sinom Vinstona Čerčila) i sovjetskom vojnom misijom, tom prilikom je teže povređen.

Bio je član AVNOJ, na Prvom, i član Predsedništva AVNOJ-a na Drugom zasedanju. Na Drugom zasedanju ZAVNOH-a izabran je u Predsedništvo, a u jesen 1942. godine postao je član Centralnog komiteta KPJ.

### Posleratna karijera

Grob Ivana Krajačića na Mirogoju.
Posle osnivanja Odeljenja za zaštitu naroda, 1944. godine, postavljen je za načelnika, a na toj dužnosti nalazio se i posle rata, do marta 1946. kada je, u činu general-pukovnika prebačen u rezervu i postavljen za ministra unutrašnjih poslova u Vladi Narodne Republike Hrvatske. Na toj dužnosti nalazio se do 1953. godine, od 1953. do 1963. bio je predsednik Izvršnog veća Sabora NR Hrvatske i član Saveznog izvršnog veća, i predsednik Saveza boraca NOR-a Hrvatske od 1959. do 1961. godine. 

Od 1963. do 1967. godine nalazio se na dužnosti predsednika Sabora Socijalističke Republike Hrvatske. Biran je za člana Centralnog komiteta SK Hrvatske i SK Jugoslavije. Bio je član Glavnog odbora SSRN Hrvatske i Saveznog odbora SSRN Jugoslavije. 

Godine 1968. dao je ostavku na članstvo u Centralnom komitetu Saveza komunista Hrvatske. 

Umro je 10. septembra 1986. godine u Zagrebu i sahranjen je na groblju Mirogoj.

Priznanja i odlikovanja
-----------------------

Godine 1980, dodeljena mu je titula počasnog građanina grada Zagreba.

Nosilac je Partizanske spomenice 1941. i drugih jugoslovenskih odlikovanja. Ordenom narodnog heroja odlikovan je 23. jula 1952. godine.

Povezano
--------

* Mustafa Golubić

Literatura
----------

* *Vojna enciklopedija* (knjiga četvrta). Beograd 1972. godina.
* „Narodni heroji Jugoslavije". Beograd: Mladost. 1975.

| * p
* r
* u
Predsjednici Hrvatske |
| --- |
| Predsjednici Sabora NR/SR Hrvatske (1945–1974) | Socialist Republic of CroatiaSocialist Republic of Croatia Vladimir Nazor • Karlo-Gašpar Mrazović • Vicko Krstulović • Zlatan Sremec • Vladimir Bakarić • Ivan Krajačić |
| Predsjednici Predsjedništva SR Hrvatske (1974–1990) | Socialist Republic of CroatiaSocialist Republic of Croatia Jakov Blažević • Ivo Perišin • Jakov Blažević • Marijan Cvetković • Milutin Baltić • Jakša Petrić • Pero Car • Ema Derosi-Bjelajac • Ante Marković • Ivo Latin • Franjo Tuđman |
| Predsjednici Hrvatske (od 1990) | Republic of CroatiaRepublic of Croatia Franjo Tuđman • Stjepan Mesić • Ivo Josipović • Kolinda Grabar-Kitarović • Zoran Milanović |

| * p
* r
* u
Predsjednici Sabora Narodne Republike Hrvatske i Socijalističke Republike Hrvatske |
| --- |
| 1945–1953. | 
* Vladimir Nazor (1945.-1946.)
* Zlatan Sremec (1946.-1953.)

 | Grb Socijalističke Republike Hrvatske |
| 1953–1974. | 
* Vladimir Bakarić (1953.-1963.)
* Ivan Krajačić (1963.-1967.)
* Jakov Blažević (1967.-1974.)

 |
| 1974–1990. | 
* Ivo Perišin (1974–1978.)
* Jure Bilić (1978.-1982.)
* Jovo Ugrčić (1982.-1983.)
* Milan Rukavina-Šain (1983.-1984.)
* Ivo Latin (1984.-1985.)
* Josip Zmajić (1985.-1986.)
* Anđelko Runjić (1986.-1990.)
* Žarko Domljan (1990.)

 |

| * p
* r
* u
Flag of Socijalistička Federativna Republika Jugoslavija Narodni heroji iz Slavonije Flag of Hrvatska |
| --- |
| Narodni heroji Jugoslavije rođeni na teritoriji Slavonije, kao i oni koji su politički ili vojno delovali na ovom području: |
| 
 Josip Antolović  **•**  Ignjo Batrnek  **•**  Mojica Birta  **•**  *Petar Biškup*  **•**  Stjepan Bobinec  **•**  Persa Bosanac  **•**  Zvonko Brkić  **•**  Boško Buha  **•**  Marija Vidović  **•**  Bogoljub Vukajlović  **•**  Pavle Vukomanović  **•**  Čedo Grbić  **•**  *Nikola Demonja*  **•**  Robert Domany  **•**  *Petar Drapšin*  **•**  Đuro Dulić  **•**  Vojin Đurašinović  **•**  Vaso Đurđević  **•**  *Vlado Janić*  **•**  *Mirko Kljajić*  **•**  Radovan Knežević  **•**  Marko Končar  **•**  Ivan Krajačić  **•**  Jovan Marinković  **•**  Božidar Maslarić  **•**  Nikola Miljanović  **•**  Ivan Muker  **•**  Pajo Orozović  **•**  Dako Puač  **•**  Josip Ružička  **•**  Stjepan Sekulić  **•**  Ivan Senjug  **•**  Milan Stanivuković  **•**  Milan Tomić  **•**  *Mirko Fiket*  **•**  Stjepan Funarić  **•**  Dušan Čalić  **•**  Jefto Šašić  **•**  Ivan Šibl  **•**  Dvanaesta slavonska proleterska brigada 
 | Spomenik slobodi u Donjem Miholjcu |